બાળકોને સ્પર્શ ઉપરથી માણસની ઓળખ શીખવાડી દેવી, એ પેરેંટ્સ તરીકેની પહેલી ફરજ છે. YouTube અને ઓનલાઇન બીજી ઘણી પદ્ધતિઓ ઉપલબ્ધ છે એના વિશે ચર્ચા કરવા માટે. ખાસ કરીને નાના બાળકોને સમજાવવાની રીતો પણ અવેલેબલ છે. જરૂરી નથી કે સ્કૂલમાં બાળક સેફ જ છે. આપણે કોઈ પણ ટીચરની માનસિકતા છતી થતાં જોઈ શકતાં નથી. કોઈના બાહ્ય દેખાવ કરતાં આંતરીક દેખાવ વિશે ભાગ્યે જ માહિતી લઈ શકાય છે તેવામાં બાળકોને નબળી મનોવૃતિ ધરાવતા લોકોને સોંપી દેવાની પેરેંટ્સ ભૂલ કરી બેસે છે. લાડ કરવાને બહાને બાળકોને અડપલાં કરતો પણ એક સમાજ છે જ. એવામાં કોઈ પણ જગ્યાએ બાળકનું શોષણ થઈ શકે છે.